**Коррупцияни олдини олиш ва қарши курашиш бўлимининг 2025 йил   
1-чораклик ҳисоботи**

Соғлиқни сақлаш вазирлиги тизимида **коррупцияни олдини олиш ва қарши курашиш бўйича** “Ўзбекистон Республикаси Соғлиқни сақлаш вазирлиги тизимида коррупцияга қарши курашиш ҳамда уни олдини олиш тизимини янада такомиллаштириш тўғрисида”ги вазирликнинг 01.03.2022 йилдаги 71-сонли буйруғига асосан **11 та** ички норматив ҳужжат амалга киритилган.

Қолаверса, соғлиқни сақлаш тизимида коррупция фактлари ҳақида хабар бериш бўйича **71 241-10-65 ишонч телефони** ҳамда **1203 қисқа** рақамли алоқа шунингдек **ssv/pages/komplaens-xizmati сайтдаги** саҳифа, **“ssvuz/compliaence”** электрон почта ва **“t.me/ssvantikor\_bot** ” телеграм бот каналлари ишга туширилди.

Тиббиёт соҳасида коррупцияга қарши курашиш мазмунида мужассам этган турли шаклдаги кўргазмали ахборот материаллари, **видеороликлар, плакатлар, рисолалар, буклетлар** **чоп этилди** ҳамда тиббиёт муассасаларига тарқатилди.

Коррупцияни олдини олиш ва қарши курашиш бўлими томонидан 2025 йил 1-чорак давомида коррупцияга оид ҳуқуқбузарликларни олдини олиш бўйича вазирлик тизимида **28** **та** профилактика тадбирлари ўтказилди.

Ҳисобот даврида коррупциявий хавф-хатарлар ва ҳуқуқбузарликлар ҳақида **40 та**, коррупция фактлари ҳақида хабар беришга мўлжалланган махсус ахборот алоқа каналлари орқали **12** мурожаатлар келиб тушди.

Ишга кираётган ва лавозимга тайинланаётган **23** **нафар** ходимларнинг хужжатлари ўрганиб чиқилди.

Вазирлик тизимидаги коррупциявий хатти-ҳаракатлар бўйича **6** **та** хизмат текширувлари ўтказилди.

Давлат харидлари йўналишида коррупциявий хавф-хатарлар ва ҳуқуқбузарликлар бўйича **18** **та** ҳолатлар ўрганилиб, **18** **та** холатда қонунбузарликлар аниқланди.

**2** **та** холатда хужжатлар ҳуқуқни муҳофаза қилувчи органларга юборилди.

Ҳуқуқбузарлик холатига йўл қуйган ходимларнинг **9** **нафарига** интизомий қўлланилган.

Вазирликнинг расмий веб-сайтидаги “Коррупцияга қарши курашиш” бўлими саҳифаларига жойлаштирилган маълумотларни янгилаш учун ахборот тайёрланди.

Ҳуқуқни мухофаза қилиш органлари билан ҳамкорликда **1** **маротаба** ўрганиш ва хизмат текширувлар ўтказилди

“Коррупцияга қарши курашиш”, “Манфаатлар тўқнашуви” ва “Одоб-аҳлоқ қоидалари” бўйича малака ошириш маҳсус ўқув курсларида **2** **нафар** ходимлар ўқитилди. Тизимда **28 нафар** малака оширилди.

Ўзбекистон Республикаси Президентининг 12.01.2022 йилдаги ПҚ-81-сонли қарорига мувофиқ, Коррупцияга қарши курашиш агентлиги томонидан жорий этилган вазирлик тизимида коррупцияга қарши курашиш ишларининг самарадорлигини баҳоловчи **“t-anticor.uz”** платформасига доимий маълумотлар киритиб борилмоқда.

**Ижро интизоми бўйича:**

Электрон хужжат айланиш тизимида “Ijro.gov.uz” орқали келган **7** **та** Президент топшириқлари, “Edo.ijro.uz” орқали келиб тушган **93 та** топшириқлар қабул қилиниб, ижроси юзасидан ишлар амалга оширилди.

“Project.gov.uz” орқали келиб тушган **1** **та** хужжатлар келишиб берилди.

Вазирликка келиб тушган **40** **та** фуқаролар мурожаатлари ўрганилиб, натижаси бўйича жавоб хатлари берилди.